Príloha č. 2 Zmluvy

**OPIS PROJEKTU**

**Všeobecné identifikačné údaje**

Komponent: Komponent 7: Vzdelávanie pre 21. storočie

Reforma/investícia: Reforma 1: Reforma obsahu a formy vzdelávania – kurikulárna a učebnicová reforma

Názov projektu: Učitelia pre 21. storočie

Názov vykonávateľa: Ministerstvo školstva, vedy, výskumu a športu Slovenskej republiky

Adresa vykonávateľa: Stromová 1, 813 30 Bratislava

Kontaktné osoby vykonávateľa:

1. ............................................
2. ............................................

Názov prijímateľa: ............................................................

Adresa prijímateľa: ............................................................

(ďalej len „regionálny partner“)

Kontaktné osoby regionálneho partnera:

1. ............................................
2. ............................................

Trvanie projektu: od 1. 7. 2022 do 31. 8. 2025

Indikatívna výška prostriedkov mechanizmu určených na Projekt: ......................... EUR

**Financovanie Projektu**

Projekt bude financovaný z prostriedkov mechanizmu Plánu obnovy a odolnosti SR systémom zálohových platieb v zmysle Prílohy č. 3 Zmluvy: Finančné riadenie a monitorovanie projektu.

**Miesto realizácie Projektu**

Sídlo regionálneho centra podpory učiteľov (regionálneho partnera): ....................................................

Regionálne centrum podpory učiteľov pre región: ...................................................................................

**Ciele Projektu**

1. Vytvoriť regionálne partnerstvá na podporu implementácie princípov a cieľov nového kurikula základného vzdelávania prostredníctvom zriadenia regionálnych centier na podporu učiteľom.
2. Podporiť profesionálnu prípravu pedagogických lídrov v regiónoch.
3. Zabezpečiť podporu pre učiteľov v regiónoch pri implementácii nového kurikula základného vzdelávania formou mentoringu a poradenstva.

Hlavným cieľom Projektu je vytvorenie Regionálneho centra podpory učiteľov v ....................... v zmysle platných míľnikov Plánu obnovy a odolnosti, ktorého úlohou je v partnerskej spolupráci s ministerstvom podporiť školy a školské zariadenia v regióne ............................................................. v procese aplikácie nových foriem metód vyučovania a výchovy na školách prostredníctvom mentoringu pedagogických zamestnancov a odborných zamestnancov.

**AKTIVITY PROJEKTU**

Aktivity Projektu tvoria súhrn aktivít, resp. úloh regionálneho partnera a mentora.

1. **AKTIVITY REGIONÁLNEHO PARTNERA**

Hlavné úlohy prijímateľa sú zároveň jeho povinnými aktivitami, ktoré bude vykonávať. K hlavným úlohám patrí:

* 1. Monitorovanie potrieb PZ a OZ škôl v regióne. Výsledkom monitoringu môže byť aj modifikácia hlavných úloh regionálneho centra, ktorú regionálny partner vykoná v partnerskej spolupráci s vykonávateľom.
  2. Rozširovanie partnerstva so školami a inými organizáciami podieľajúcimi sa na výchove a vzdelávaní v regióne.
  3. Umožnenie a podpora odborného rastu mentorov regionálneho centra (zabezpečí technické zázemie a účasť mentora na rozvojových aktivitách poskytovaných prostredníctvom vykonávateľa, jeho priamo riadených organizácií a ďalších odborných partnerov - školenia, supervízie, stáže v školách s dobrou aplikáciou nových metód, prípadne zahraničné stáže).

Očakávané aktivity podľa tohto bodu zahŕňajú kvalitnú odbornú a metodologickú podporu pre mentorov formou:

* zabezpečenia školenia v oblasti mentoringu v prioritných oblastiach (5 až 10 konzultácii na jednu oblasť), pričom:
* obsah školenia, okruh poskytovateľov a financovania jednotlivých školení zabezpečuje vykonávateľ z vlastných zdrojov,
* prijímateľ zabezpečí technické zázemie pre školenie, účasť mentorov na školení a prípadné preplatenie nákladov na cestu a ubytovanie.
* externej supervízie (2 dni v jednom školskom roku),
* internej supervízie v rámci tímu (podľa potreby a možností prijímateľa),
* stáže v školách s dobrou aplikáciou nových metód,
* zahraničnej stáže (len pre mentorov a v prípade, ak navštívená škola / organizácia má bohaté skúsenosti v predmetnej oblasti, ktoré sú aplikovateľné v danom regióne a za predpokladu, že finančné náklady vynaložené na stáž neohrozia prostriedky mechanizmu potrebné na chod projektu).
  1. Zabezpečenie vhodných podmienok na optimálny pracovný výkon mentora.
* zabezpečenie vhodných priestorov a technického vybavenia (napr. písací stôl, výpočtová technika, wi-fi pripojenie na internet a pod.),
* pomoc pri komunikácii so školami v regióne,
* preplácanie cestovných nákladov na aktivity mimo priestorov centra,
* zabezpečenie personálnej agendy a mesačnej mzdy,
  1. Kontrola kvality činností vykonávaných mentormi formou spätnej väzby za pomoci metodík vypracovaných podľa pokynov alebo v partnerskej spolupráci s vykonávateľom.
     1. Na sledovanie kvality práce mentorov v rámci individuálnych konzultácií (1:1 mentoring) budú vytvorené štyri rôzne metódy. Piata metóda bude otvorená pre tvorbu vlastnej metodiky v jednotlivých regionálnych centrách:

1. Metóda autoevalvácie mentorov – aktívna a pravidelná sebareflexie mentorov na vlastnú mentorskú činnosť, vykonávaná formou:

* vedenia vlastného reflektívneho denníka,
* pravidelných konzultácií (aspoň 1x za mesiac) s vlastným mentorom (formu a aspekty prináša mentor),
* skupinovej supervízie (2x ročne; metódu prinášajú oslovení experti).

1. Metóda spätnej väzby mentorovaného pedagóga

* prostredníctvom anonymných reflektívnych dotazníkov.
* prostredníctvom verbálnej spätnej väzby na poslednom stretnutí mentoringu.

1. Metóda spätnej väzby riaditeľa centra (2x ročne, na základe vopred dohodnutých kritérií).
2. Metóda spätnej väzby mentora riaditeľovi centra (2x ročne, na základe reflektívneho denníka).
3. Metóda, ktorú si vytvorí regionálne centrum.
   * 1. Na sledovanie kvality práce mentorov v rámci poldenných a celodenných workshopov/ skupinových aktivít sú vytvorené metódy:

* Metóda autoevalvácie mentorov prostredníctvom formulára v rámci plánovania skupinovej aktivity.
* Metóda spätnej väzby účastníkov skupinovej aktivity prostredníctvom formulára.
  + 1. Na sledovanie kvality práce mentorov v rámci facilitácie výmeny príkladov dobrej praxe / učiacej sa skupiny sú vytvorené metódy:
* Metóda autoevalvácie trénerov cez formulár v rámci plánovania skupinovej aktivity.
* Metóda spätnej väzby účastníkov skupinovej aktivity cez formulár.
  + 1. Na sledovanie kvality práce mentorov v rámci prednášky slúži metóda spätnej väzby účastníkov prednášky prostredníctvom anonymného formulára
    2. Na sledovanie kvality práce mentorov v rámci organizovania diskusií je vytvorená metóda spätnej väzby účastníkov diskusie prostredníctvom anonymného formulára
    3. Všeobecná autoevalvácia činnosti mentorov sa vykoná na konci školského roka prostredníctvom formulára.

Aktivity mentora sú merateľnými ukazovateľmi a tvoria podklad k odpočtu činnosti.

Prioritné oblasti sú tie tematické oblasti, v ktorých budú mentori poskytovať individuálnu pomoc pedagógom:

1. **Vzdelávacie programy**

*V praxi sme často svedkami toho, že školské vzdelávacie programy sú vnímané ako administratívna úloha, ktorú škola musí urobiť, nevyužíva sa dostatočne jeho potenciál a nie je aktívnym nástrojom školy na sformulovanie, sledovanie a hodnotenie svojich vlastných vzdelávacích predstáv. Zmyslom školských vzdelávacích programov je, aby sa školy prostredníctvom nich mohli profilovať v súlade s vlastnými cieľmi výchovy a vzdelávania, ako aj potrebami regiónu. Plánom je ponúknuť možnosť vzniku regionálnych vzdelávacích programov ako medzistupňa medzi štátnym a školským vzdelávacím programom a ktoré by zohľadnili špecifiká jednotlivých regiónov a zároveň by slúžili ako ponuka na doplnenie školských vzdelávacích programov v danom regióne. Mentori jednotlivých regionálnych centier by následne pomáhali školám vytvoriť si na základe týchto vstupov svoj vlastný školský vzdelávací program a podporovali by ich v aktívnej práci s ním.*

1. **Hodnotenie vzdelávacích výsledkov žiakov**

*Pripravovaná kurikulárna reforma sa vyznačuje okrem iného zmenou cieľov, ktoré si vo vzdelávaní stanovujeme. Cieľom nemá byť len zapamätanie a porozumenie pojmov a faktov, ale predovšetkým získanie spôsobilostí nevyhnutých pre život v 21. storočí. Skúsenosti učiteľov, ktorí sa na cestu zmeny už vydali, vedie k poznaniu, že nestačí nové ciele premietať do obsahu a metód vyučovania, ale je potrebné vedieť aj hodnotiť mieru ich dosiahnutia jednotlivými žiakmi. Pretože v konečnom dôsledku sa žiaci učia najmä to, čo je skúšané a hodnotené. Žiaci, ktorí sú na hodinách vedení k tomu, aby premýšľali, objavovali a tvorili, sa cítia oklamaní a demotivovaní, ak sú neskôr hodnotení iba zo znalosti definícií, pojmov a faktov. Rovnako môže mať pochybnosti aj učiteľ, či nový prístup vedie k dobrým vzdelávacím výsledkom. Preto je potrebné, aby učitelia vedeli hodnotiť nielen rozsah a kvalitu vedomostí, ale aby dokázali hodnotiť všetko, čo má byť vyučované – teda nielen osvojenie si pojmov a faktov, ale aj nadobudnutie spôsobilostí zo strany žiakov.*

1. **Vzdelávací proces a vyučovací štýl učiteľa – sociálna klíma**

*Úloha pedagóga sa zmenila: už nie je exkluzívnym nositeľom vedomostí, ktoré žiaci môžu získať výlučne (alebo hlavne) od neho, ale jeho úlohou je predovšetkým sprevádzať a usmerňovať žiaka pri ich získavaní a usmerňovať ho pri tejto činnosti. Zrýchlené tempo technologického pokroku (smart zariadenia, digitalizácia a automatizácia v každej oblasti spoločenského života) prinieslo okrem mnohých spoločenských dopadov aj to, že vedomosti (fakty, informácie) sú oveľa rýchlejšie a jednoduchšie dosiahnuteľné ako v minulosti. Namiesto odovzdávania vedomostí má klásť dôraz na rozvoj zručností ako pracovať s dostupnými informáciami (ako ich získať, kriticky vyhodnotiť a správne použiť). Namiesto dlhého výkladu má riadiť vzájomné učenie sa žiakov. Namiesto vyžadovania rozsiahleho memorovania má využívať teórie na riešenie úloh z praxe. Namiesto využívania prevažne frontálnych foriem výučby má používať interaktívne a zážitkové formy vzdelávania. Namiesto učiaceho odborníka a experta sa má stať facilitátorom učenia a mentorom jednotlivcov i skupín učiacich sa žiakov.*

1. **Personalizácia vyučovania a inkluzíve vzdelávanie**

*Základným predpokladom úspešnosti vyučovacieho procesu je to, aby učiteľ dokázal reflektovať individuálne potreby a danosti žiakov a dokázal podľa toho zvoliť vhodné vyučovacie formy a metódy. Okrem toho je dôležité, aby každý žiak pracoval na úrovni, na ktorej sa práve nachádza, aby tí žiaci, ktorí dokážu postupovať rýchlejším tempom, mohli pracovať aj na náročnejších úlohách a projektoch tak, aby ich potreby boli čo najviac uspokojené a ich predpoklady čo najviac využité. Cieľom je pripraviť mentorov na to, aby učiteľom vedeli poskytnúť pomoc k prispôsobeniu vyučovacieho procesu tak, aby zohľadnil individualitu žiaka pomocou metód a techník personalizovaného vyučovania.*

1. **Digitalizácia**

*Iniciatívy zamerané na rozvoj digitálnych zručností a kompetencií žiakov zvyšujú požiadavky na úroveň digitálnych kompetencií učiteľov, ktorých úlohou je pripraviť žiakov na život a prácu v digitálnej spoločnosti. Učiteľ by mal preto ovládať aj ďalšie špecifické digitálne kompetencie, ktoré slúžia na podporu poznávacieho procesu žiakov. Aj nečakaná pandémia ukázala, aká dôležitá je digitalizácia vzdelávania v 21. storočí. Školy museli prejsť na dištančnú formu vyučovania prakticky z jedného dňa na druhý. Bola to výzva nielen pre pedagógov, ale aj pre žiakov a rodičov. Aké platformy používať na vzájomnú komunikáciu? Ako sprostredkovať obsahovú náplň jednotlivých predmetov na diaľku? Ako pripraviť pomocné materiály pre žiakov? Cieľom tejto oblasti je rozvíjať digitálne zručnosti pedagógov, aby boli schopní pripraviť a realizovať svoje hodiny dištančne, hodnotiť žiakov ako aj komunikovať s nimi pomocou audiovizuálnych technológií.*

Zamestnávateľom mentorov je regionálny partner, ktorý:

1. zverejní výberové konanie na obsadenie pozície mentorov vo svojom regióne tak, aby termín prihlásenia uchádzačov na pozíciu mentora mohlo byť najneskôr do 9. 5. 2022. Výzvu na obsadenie pozície mentora zverejní obvyklým spôsobom, pričom použije Formulár: Dotazník pre mentora (uchádzača o pracovnú pozíciu). Dotazník tvorí prílohu k Manuálu k výzve (príloha č. 6.1). Kritériá, ktoré musia spĺňať mentori sú uvedené v bode 3.5 výzvy,
2. stanoví personálnu politiku regionálneho centra v súlade s podmienkami personálnej politiky uvedenými nižšie v tejto prílohe,
3. v spolupráci s vykonávateľom bude realizovať výberové konania na pozíciu mentorov najneskôr do 15. 6. 2022, pričom proces výberového konania bude prebiehať za prítomnosti:

* regionálneho partnera, a
* určeného zástupcu vykonávateľa,

nasledovným spôsobom: Uchádzač o pracovnú pozíciu mentor vyplní pripravený dotazník s troma okruhmi otázok (základné údaje o pedagogickej praxi, prehľad o pedagogických aktivitách a sebareflexia, predstavy o mentoringu). Predpokladá sa on-line pohovor. Konečný termín realizácie výberového konania je z organizačných dôvodov záväzný (zamestnávatelia mentorov musia riešiť organizáciu nasledujúceho školského roka),

1. v mesiacoch júl – august 2022 v spolupráci s vykonávateľom zabezpečí odborné školenie mentorov v jednej alebo viacerých témach mentoringu v nasledovných prioritných tematických oblastiach:
2. vzdelávacie programy,
3. hodnotenie vzdelávacích výsledkov žiakov,
4. vzdelávací proces a vyučovací štýl učiteľa – sociálna klíma,
5. personalizácia vyučovania a inkluzíve vzdelávanie,
6. digitalizácia,

v ktorých budú mentori poskytovať individuálnu pomoc pedagógom, pričom:

* obsah školenia, okruh poskytovateľov a financovania jednotlivých školení zabezpečuje vykonávateľ z vlastných zdrojov,
* regionálny partner zabezpečí technické zázemie pre školenie a účasť mentorov regionálneho centra na školení,

1. zaháji svoju hlavnú činnosť od 1. 9. 2022. Regionálny partner bude môcť čerpať prostriedky mechanizmu od 1. 7. 2022, na mzdy mentorov bude však možné čerpať prostriedky mechanizmu od 1. 9. 2022 (mzda mentorov za mesiac september 2022).

**Personálna politika regionálneho partnera**

Pracovno-právny vzťah s mentorom je založený na základe:

1. pracovnej zmluve uzatvorenej medzi prijímateľom a mentorom,
2. dočasnom pridelení zamestnanca školy, ktorá je súčasťou regionálneho partnerstva, podľa § 58 alebo §5 8a) zákonníka práce.

Pracovná zmluva mentora a jeho platové náležitosti sú uzatvorené nasledovný spôsobom:

1. na základe zákona 552/2003 Z. z. o výkone práce vo verejnom záujme,
2. na základe zákona 311/2001 Z. z. zákonníka práce, ak sa na prijímateľa nevzťahuje zákon o výkone prác vo verejnom záujme.
3. Pracovnoprávny vzťah mentora je založený na základe pracovnej zmluvy uzatvorenej podľa zákona o výkone práce vo verejnom záujme.

Pracovné zaradenie mentora:

1. pedagogický zamestnanec podľa zákona 138/2018 Z.z. o pedagogických zamestnancoch a odborných zamestnancoch a o zmene a doplnení niektorých zákonov,
2. nepedagogický zamestnanec podľa Nariadenia vlády 341/2004 Z.z. ktorým sa ustanovujú katalógy pracovných činností pri výkone práce vo verejnom záujme a o ich zmenách a dopĺňaní.
   1. Mentor - pedagogický zamestnanec (ďalej len „PZ“)

PZ môže byť zaradený podľa dosiahnutého vzdelania a iných okolností do kategórie PZ:

1. učiteľ,
2. vychovávateľ,
3. pedagogický asistent,
4. školský špeciálny pedagóg,
5. učiteľ profesijného rozvoja, ak je prijímateľ akreditovaným poskytovateľom inovačného vzdelávania alebo poskytovateľom akreditovaného programu funkčného vzdelávania alebo špecializačného vzdelávania.

Pracovná náplň mentora – PZ pozostáva najmä z jednej alebo viacerých z týchto činností:

1. činnosti, ktorými sa uskutočňuje program vzdelávania pedagogických zamestnancov a odborných zamestnancov,
2. ostatné činnosti súvisiace s priamou výchovno-vzdelávacou činnosťou, ktoré zamestnávateľ upraví v pracovnom poriadku,
3. poradenstvo PZ a OZ, spolupráca so školami a školskými zariadeniami pri profesijnom rozvoji,
4. odborná pomoc spojená s výchovou a vzdelávaním,
5. poradenstvo a odborná pomoc spojená s využívaním digitálnych technológií vo výchove a vzdelávaní.
   1. Mentor – nepedagogický zamestnanec

Mentor vykonáva pracovné činnosti analogické s vyššie uvedenými pracovnými činnosťami PZ, na ktoré má vzdelanie a odborné skúsenosti a ktoré spadajú do jednej z kategórií:

01.07.06 (s podmienkou vysokoškolského vzdelania druhého stupňa)

Lektorská a školiaca činnosť vrátane účasti na overovaní získaných vedomostí na účel vydania osvedčenia, alebo

01.08.03 (s podmienkou vysokoškolského vzdelania druhého stupňa)

Tvorba koncepcií a projektov vzdelávania (napr. pre štátnych zamestnancov alebo pre iných zamestnancov rezortu).

* 1. Platové náležitosti mentora sa určia v súlade s platnými predpismi pre odmeňovanie zamestnancov pri výkone prác vo verejnom záujme a s obvyklými postupmi prijímateľa. Dohodnutý plat, vrátane pohyblivých zložiek mzdy, nesmie presiahnuť medián mzdy učiteľa profesijného rozvoja (ďalej len „UPR“) zistený z portálu istp.sk.

Naposledy zistený medián hrubej mzdy UPR je 1 875,- EUR, celková cena práce je 2 535,-EUR pri pracovnom pomere na plný pracovný čas.

1. Pracovnoprávny vzťah mentora na základe pracovnej zmluvy uzatvorenej podľa zákonníka práce:

Pracovná zmluva musí byť uzatvorená v súlade s ustanoveniami zákonníka práce.

Pracovné činnosti mentora sú dohodnuté analogicky s vyššie uvedenými pracovnými činnosťami pedagogických zamestnancov, na ktoré má vzdelanie a odborné skúsenosti.

Platové náležitosti sa stanovia podľa pravidiel pre odmeňovanie pedagogických a nepedagogických zamestnancov pri výkone prác vo verejnom záujme. Dohodnutý plat, vrátane pohyblivých zložiek mzdy, nesmie presiahnuť medián priemernej mzdy učiteľa profesijného rozvoja zistený z portálu istp.sk.

Naposledy zistený medián hrubej mzdy UPR podľa portálu istp.sk je 1 875,- EUR, celková cena práce je 2 535,-EUR pri pracovnom pomere na plný pracovný čas.

1. Pracovnoprávny vzťah založený na dočasnom pridelení zamestnanca školy, ktorá je súčasťou regionálneho partnerstva, podľa § 58 alebo § 58a) zákonníka práce

Dočasné pridelenie zamestnanca sa dohodne v prípade, ak zúčastnené strany (partnerská škola prijímateľa ako zamestnávateľ, prijímateľ ako užívateľský zamestnávateľ a mentor ako zamestnanec) považujú za vhodné garantovať mentorovi pracovné miesto v škole, kde učí, aj v prípade, že z akéhokoľvek dôvodu prestane vykonávať mentorskú činnosť.

Pracovnoprávny vzťah s mentorom na základe dočasného pridelenia zamestnanca je možné akceptovať len v prípade, že prijímateľ:

1. sa ako užívateľský zamestnávateľ ani raz neomešká s platbou zamestnávateľovi mentora,
2. predloží k zúčtovaniu platieb doklad preukazujúci platbu zamestnávateľovi mentora a zároveň doklad preukazujúci vyplatenie mzdy mentorovi zamestnávateľom.

V prípade, že vykonávateľ zistí nedodržanie niektorej z uvedených podmienok, zakáže prijímateľovi pokračovať vo využívaní dočasného pridelenia zamestnanca.

V dohode uzatvorenej podľa §58 ods. 5 alebo podľa §58a ods. 2 zákonníka práce budú dohodnutý druh práce a pracovné činnosti mentora špecifikované ako vyššie uvedené činnosti pedagogického zamestnanca alebo analogicky k týmto činnostiam, na ktoré má vzdelanie a odborné skúsenosti.

Platové náležitosti sa stanovia podľa pravidiel pre odmeňovanie pedagogických a nepedagogických zamestnancov pri výkone prác vo verejnom záujme. Dohodnutý plat, vrátane pohyblivých zložiek mzdy, nesmie presiahnuť priemernú mzdu učiteľa profesijného rozvoja UPR zistený z portálu istp.sk.

Naposledy zistený medián hrubej mzdy UPR je 1 875,- EUR, celková cena práce je 2 535,-EUR pri pracovnom úväzku na plný pracovný čas.

Štandardná veľkosť úväzku mentora je 50% obvyklého pracovného času pedagogického zamestnanca, t. z. 18,7 hod./týždenne. Umožňuje sa však zohľadnenie regionálnych rozdielov aj v oblasti stanovenia pracovného úväzku mentorov. S písomným súhlasom vykonávateľa môže prijímateľ rozložiť úväzky jednotlivých mentorov rôzne, najmenej však 15 hodín týždenne pre jedného mentora. Celkový súčet skutočných pracovných úväzkov všetkých mentorov má byť rovný súčinu počtu mentorov v regionálnom centre a týždenného rozsahu pracovnej činnosti 18,7 hodiny.

V prípade, že sumár skutočného úväzku mentorov bude nižší, v alikvotnej časti sa znižujú aj oprávnené mzdové náklady, ktoré budú základom pre výpočet výšky podpory z prostriedkov mechanizmu.

1. **AKTIVITY MENTORA**

Počiatočný podrobný opis pracovných činností mentora je vstupnou požiadavkou vykonávateľa na štruktúre a početnosti pracovných činností mentora. V priebehu činnosti regionálneho centra môže byť v jednotlivých regiónoch upravený s ohľadom na:

* potreby regiónu zistené monitoringom (výkon monitoringu potrieb je jednou z úloh regionálneho centra),
* potrebu zvýšenia efektívnosti poskytovanej podpory učiteľom na základe spätných väzieb,
* zloženia mentorského tímu – profesionálnych a osobnostných charakteristík mentorov,
* aktuálnej situácie v školách a školských zariadeniach (napr. pandemické opatrenia a pod.)

Úprava opisu pracovných činností sa môže uskutočniť len po dohode vykonávateľa s prijímateľom a s písomným súhlasom vykonávateľa.

Počiatočný podrobný opis pracovných činností mentora je vstupnou požiadavkou vykonávateľa na štruktúre a početnosti pracovných činností mentora. V priebehu činnosti regionálneho centra môže byť v jednotlivých regiónoch upravený s ohľadom na:

* potreby regiónu zistené monitoringom (výkon monitoringu potrieb je jednou z úloh regionálneho centra),
* potrebu zvýšenia efektívnosti poskytovanej podpory učiteľom na základe spätných väzieb,
* zloženia mentorského tímu – profesionálnych a osobnostných charakteristík mentorov,
* aktuálnej situácie v školách a školských zariadeniach (napr. pandemické opatrenia a pod.)

Úprava opisu pracovných činností sa môže uskutočniť len po dohode vykonávateľa s prijímateľom a s písomným súhlasom vykonávateľa.

Opis pracovných činností mentora:

1. Poskytovať individuálne poradenstvo PZ a OZ (vrátane vedúcich PZ a OZ):
   1. realizovať individuálne poradenstvo pre PZ a OZ v počte min. 80 za rok / 8 za mesiac,
   2. realizovať návštevy vyučovacích hodín PZ a OZ s cieľom zvýšenia kvality výchovno-vzdelávacieho procesu v počte min. 30 za rok / 3 za mesiac,
   3. poskytovať spätnú väzbu k pozorovaným edukačným postupom,
   4. navrhovať odporúčania na zvýšenie kvality výchovno-vzdelávacieho procesu,
   5. identifikovať a diagnostikovať problémy PZ a OZ,
   6. podporovať PZ a OZ pri tvorbe návrhov možných riešení ich problémov,
   7. pomáhať v zapracovaní riešení vo výchovno-vzdelávacom procese v triede a práci so žiakmi,
   8. poskytovať poradenstvo v tzv. prioritných tematických oblastiach (vzdelávacie programy, hodnotenie vzdelávacích výsledkov žiakov, vzdelávací proces a vyučovací štýl učiteľa, personalizácia vyučovania a inkluzívne vzdelávanie, digitalizácia).
2. Skupinové formy rozvoja spôsobilosti PZ a OZ v stanovených oblastiach bude mentor realizovať formou:
   1. poldenných workshopov v počte min. 5 za rok / 1 za dva mesiace,
   2. celodenných workshopov v počte min. 1 za rok,
   3. facilitácie učiacich sa skupín v počte min. 2 za rok / 1 za polrok,
   4. organizácie prednášok (v počte min. 1 za rok) a diskusií (v počte min. 1 za rok).
3. Potreby PZ a VPZ škôl v regióne bude mentor monitorovať formou:
   1. dotazníkov pre PZ a VPZ škôl a školských zariadení,
   2. individuálnych rozhovorov s PZ a VPZ škôl a školských zariadení.
4. Administratívne úlohy spojené s pracovným miestom spočívajú najmä:
   1. vo vyplnení pracovného výkazu,
   2. vo vedení dokumentácie o činnostiach uvedených v bodoch 1-3,
   3. vo vykonávaní ďalších úloh vyplývajúcich z pracovného zaradenia.
5. Budovanie partnerstiev v regióne a sieťovanie formou
   1. predstavenia činnosti uvedených v bodoch 1-3,
   2. bilaterálnych stretnutí s riaditeľmi škôl a/alebo so zriaďovateľmi,
   3. multilaterálnych stretnutí s viacerými potenciálnymi partnermi v regióne s cieľom networkingu.
6. Vlastné vzdelávanie a práca na vlastnom profesijnom raste v prioritných témach:
   1. mentoring,
   2. vzdelávacie programy,
   3. hodnotenie vzdelávacích výsledkov žiakov,
   4. vzdelávací proces a vyučovací štýl učiteľa – sociálna klíma,
   5. personalizácia vyučovania a inklúzia vzdelávania,
   6. digitalizácia.

Povinné aktivity mentora, ktoré bude vykonávať, sú zároveň aj jeho náplňou práce, sú merateľnými ukazovateľmi a tvoria podklad k odpočtu činnosti.

Tabuľka č. 1: Krátky opis poradenských činností a skupinových foriem rozvoja

|  |  |  |  |
| --- | --- | --- | --- |
| **Názov činnosti** | **Formálna charakteristika** | **Obsahová charakteristika** | **Priemerný počet účastníkov na aktivite** |
| Konzultácia  v priestoroch centra/online | 1:1 aktivita | individuálne rozhovory na rôzne odborné témy vedené koučovacími technikami  s cieľom posilniť sebarozvoj | 1 |
| Návšteva vyučovacej hodiny v mieste centra | 1:1 aktivita, ktorá sa skladá z návštevy vyučovacej hodiny (45 min.) a vlastnej prípravy mentora (1 hodina); následná konzultácia s učiteľom (1 hodina sa ukáže pri jednotke "Konzultácia") | mentoringové pozorovanie vyučovacej hodiny (bloku) počas priateľskej návštevy (nie hospitácie) na základe spoločnej prípravy a následnej reflexie | 1 |
| Návšteva vyučovacej hodiny mimo miesta centra | 1:1 aktivita, ktorá sa skladá z návštevy vyučovacej hodiny (45 min.) a vlastnej prípravy mentora (1 hodina); následná konzultácia s učiteľom (1 hodina sa ukáže pri jednotke "Konzultácia") | mentoringové pozorovanie vyučovacej hodiny (bloku) počas priateľskej návštevy (nie hospitácie) na základe spoločnej prípravy a následnej reflexie | 1 |
| Celodňový workshop  v mieste centra (8:00-15:00) | celodňová aktivita v mieste centra | zdieľanie vedomostí a zručností pedagógov z praxe (témy môžu byť rôzne) v zmysle aktualizačného vzdelávania (formálne) | 15 |
| Celodňový workshop mimo miesta centra (8:00-15:00) | celodňová aktivita mimo miesta centra | zdieľanie vedomostí a zručností pedagógov z praxe (témy môžu byť rôzne) v zmysle aktualizačného vzdelávania (formálne) | 15 |
| Poldňový workshop  v mieste centra | poldňová aktivita v mieste centra | precvičenie inovatívnych nástrojov | 15 |
| Poldňový workshop mimo miesta centra | poldňová aktivita mimo miesta centra | precvičenie inovatívnych nástrojov | 15 |
| Facilitácia učiacej sa skupiny | skupinová aktivita | diskusia a vzájomné obohacovanie sa na spoločne vybratú tému | 8 |
| Prednáška | frontálna prednáška na nejakú tému s diskusiou (mentor buď moderuje, alebo aj moderátor je pozvaný hosť) | frontálna prednáška na konkrétnu tému | 30 |
| Organizovanie diskusií | s pozvanými hosťami | diskusie s odborníkmi na aktuálne témy + panelové diskusie učiteľov/riaditeľov | 30 |

Mentoring budú vykonávať mentori v cieľovom počte mentorov podľa Územného rozdelenia regionálnych centier podpory učiteľov, ktoré tvorí prílohu č. 4 Výzvy.

Za jedno mentorské miesto sa považuje pracovný úväzok mentora na skrátený pracovný čas 18,7 hod. týždenne. Počet mentorských miest zriadených v regionálnom centre (PMM) sa vypočíta ako podiel súčtu týždenného pracovného času všetkých mentorov v regionálnom centre (SPČ) vyjadrený v hodinách týždenného pracovného času a hodnoty 18,7 (ekvivalent jedného mentorského miesta):

PMM = SPČ / 18,7

PMM – počet mentorských miest vytvorených v RC

SPČ – súčet týždenného pracovného času všetkých mentorov v RC vyjadrený v hodinách týždenného pracovného času

Súčet všetkých pracovných úväzkov mentora nesmie presiahnuť 110 % plného pracovného času podľa zákonníka práce, t. j. 44 hodín týždenne.

Pri zúčtovaní zálohovej platby sa použije metodika zjednodušeného vykazovania nákladov. Základom pre posúdenie oprávnenosti použitia finančných prostriedkov je preukázateľné dosiahnutie požadovaných výsledkov, tzv. odpočet činnosti. Požadované výsledky sa určia ako súčin počtu mentorských miest (PMM) a požadovanej početnosti činností na jedno mentorské miesto podľa tabuľky č. 2, 3 a 4.

Tabuľka č. 2 - Požadovaná početnosť činností v oblasti individuálneho a skupinového rozvoja spôsobilostí PZ a OZ na jedno mentorské miesto:

|  |  |  |  |
| --- | --- | --- | --- |
| **Názov aktivity** | **Počet za rok** | **Priemerný počet** | **Požadovaný doklad** |
| 1. Osobné konzultácie (prezenčne alebo online) | 80 | 8 za mesiac | výkaz |
| 1. Celodňový skupinový workshop | 1 | 1 za rok | prezenčná listina + foto |
| 1. Poldňový skupinový workshop | 5 | 1 za 2 mesiace | prezenčná listina + foto |
| 1. Návšteva vyučovacej hodiny | 30 | 3 za mesiac | výkaz |
| 1. Facilitácia učiacej sa skupiny | 2 | 1 za polrok | prezenčná listina + foto |
| 1. Prednáška | 1 | 1 za rok | prezenčná listina + foto |
| 1. Organizovanie diskusií | 1 | 1 za rok | prezenčná listina + foto |

Tabuľka č. 3 - Požadovaná početnosť činností v oblasti budovania partnerstiev a sieťovania v regióne na jedno mentorské miesto:

|  |  |  |
| --- | --- | --- |
| **Názov aktivity** | **Počet za rok** | **Požadovaný doklad** |
| 1. Predstavenie činnosti regionálneho centra | 4 | prezenčná listina + foto |
| 1. Bilaterálne stretnutia s riaditeľmi škôl a/alebo so zriaďovateľmi | 2 | prezenčná listina + foto |
| 1. Multilaterálne stretnutia s viacerými potenciálnymi partnermi v regióne s cieľom networkingu | 2 | prezenčná listina + foto |

Tabuľka č. 4 - Požadovaná početnosť činností v oblasti vlastného vzdelávania a práce na vlastnom profesijnom raste v prioritných témach na jedno centrum:

|  |  |  |
| --- | --- | --- |
| **Názov aktivity** | **Počet za rok** | **Požadovaná účasť mentorov centra** |
| 1. Školenie v téme mentoringu | 1 | všetci mentori centra |
| 1. Školenia v prioritných témach | 4 | min. 3, max. 10 mentori na jednu tému v závislosti od počtu mentorov v centre |
| 1. Mentoring v téme mentoringu | 7/osoba | každý mentor absolvuje 7 konzultácií |
| 1. Mentoring v prioritných témach | 3/osoba | Každý účastník školenia v danej téme absolvuje 3 konzultácie |
| 1. Skupinová supervízia | 2 | všetci mentori centra |

Pomer medzi hore uvedenými tromi typmi činností (1. individuálny a skupinový rozvoj PZ a OZ, 2. budovanie partnerstiev, 3. vlastné vzdelávanie) sa môže líšiť v prvom roku fungovania centra.

1. **KONTROLA KVALITY AKTIVÍT PROJEKTU**

Povinnosti prijímateľa zdokladovať skutočne zamestnaných mentorov, ktorých mzdy ako priame náklady sú hradené na mesačnej báze sú uvedené v rámci vyúčtovania zálohovej platby v Prílohe č. 3 Zmluvy: Finančné riadenie a monitorovanie projektu.

Prijímateľ raz ročne v čase stanovenom v harmonograme a okamžite pri každej zmene predloží vykonávateľovi:

1. menný zoznam mentorov vrátane veľkosti ich úväzku, ktorých mzda v danom období (polroku) bola financovaná z prostriedkov mechanizmu, a
2. prehľad výstupov kontroly kvality činností vykonávaných mentormi, podľa tabuľky č. 5 a v zmysle požadovaných početnosti činností podľa tabuľky č. 2/3/4.

Tabuľka č. 5: Prehľad výstupov kontroly kvality činností vykonávaných mentormi

|  |  |  |  |
| --- | --- | --- | --- |
| **Mentor** | **Názov aktivity** | **Skutočný počet aktivít**  **za obdobie**  **....................** | **Požadovaný doklad** |
| Mentor č. 1 | Osobné konzultácie |  | výkaz |
| Celodňový skupinový workshop |  | prezenčná listina + foto |
| Poldňový skupinový workshop |  | prezenčná listina + foto |
| Návšteva vyučovacej hodiny |  | výkaz |
| Facilitácia učiacej sa skupiny |  | prezenčná listina + foto |
| Prednáška |  | prezenčná listina + foto |
| Organizovanie diskusií |  | prezenčná listina + foto |
| Mentor č. x | Osobné konzultácie |  | výkaz |
| Celodňový skupinový workshop |  | prezenčná listina + foto |
| Poldňový skupinový workshop |  | prezenčná listina + foto |
| Návšteva vyučovacej hodiny |  | výkaz |
| Facilitácia učiacej sa skupiny |  | prezenčná listina + foto |
| Prednáška |  | prezenčná listina + foto |
| Organizovanie diskusií |  | prezenčná listina + foto |

Príjímateľ takisto predloží hodnotenie spolupráce s partnermi, s ktorými vytvoril partnerstvo v regióne –podľa tabuľky č. 6 a slovným komentárom ku kvalite spolupráce.

Tabuľka č. 6: Prehľad partnerskej spolupráce

|  |  |  |  |
| --- | --- | --- | --- |
| Názov partnera | Forma spolupráce | Aktivity v rámci spolupráce | Komentár |
| Partner 1 |  | Vyberte kategóriu |  |
| ... |  | Vyberte kategóriu |  |
| ... |  | Vyberte kategóriu |  |

Harmonogram predloženia odpočtu činností

|  |  |
| --- | --- |
| Obdobie vykonávania aktivít mentormi | Termín predloženia výstupov kontroly kvality  za dané obdobie |
| od 1. 9. 2022 do 31. 6. 2023 | do 15. 7. 2023 |
| od 1. 9. 2023 do 31. 6. 2024 | do 15. 7. 2024 |
| od 1. 9. 2024 do 31. 6. 2025 | do 15. 7. 2025 |

V rámci overovania počas kontroly na mieste má vykonávateľ právo vykonať kontrolu kvality vykonávaných činnosti nahliadnutím do záznamov o získanej spätnej väzbe a overením ich autentickosti, alebo kontrolou na mieste. Ak je kontrolou opakovane zistená nízka kvalita vykonávaných činností, nekvalitne vykonané činnosti sa nezapočítajú do odpočtu činností.

Predloženie odpočtu činností je súčasťou Monitorovacích správ podľa prílohy č. 3 Zmluvy.

Pri kontrole na mieste regionálny partner predloží všetky relevantné podklady mentorov za požadované obdobie podľa tabuľky č. 2/3/4/5/6.